Two wheelers
8%కి పడిపోయిన టూవీలర్‌ అమ్మకాలు
ముంబై: దేశంలో ద్విచక్రవాహనాలు అమ్మకాలకు నోట్లరద్దు భారీగా దెబ్బతీసింది. రెండంకెల ప్రగతివరకూ గడచిన అక్టోబరుమాసం వరకూ కొన సాగిన విక్రయాలు నవంబరులో 7-8శాతానికి పడిపోయాయి. నవంబరు, జనవరి మాసాల్లో అమ్మకాలు 11.3శాతం పడి పోయాయి. 2017 ఆర్థిక సంవత్సరంలో మొదటి పదినెలల్లోను 8.3శాతంతో ముగిసింది. ఈ నోట్ల రద్దు భ్రావం జనవరి తర్వాత నుంచి కొంత రికవరీ అయింది. ఫిబ్రవరినెలలో అమ్మకాలు స్థిరంగా కొన సాగాయి. ఇక్రా నివేదికప్రకారం చూస్తే 7-8శాతం పెరుగుతాయని అంచనా. 2018 ఆర్ధిక సంవత్సరం లో మంచి విక్రయాలు రావచ్చని 8-10శాతం వృద్ధి ఉంటుందని ఇక్రా అంచనావేసింది. స్కూటర్ల పరంగా మోటార్‌సైకిల్‌ విక్రయాలను మించిపోతాయని అంచ నా వేసింది. మోపెడ్‌ విక్రయాలు కొంత మందగ మనంతోనే ఉంటాయని, అయితే రెండంకెల వృద్ధి తోనే నడుస్తాయని 26.8శాతం వృద్ధి కొనసాగుతుం దని ఇక్రా వెల్లడించింది. ఇక స్కూటర్లపరంగా చూస్తే ఈ రంగంలో వృద్ధిని మించుతుంది. ఇప్పటివరకూ 12.5శాతం వృద్ధి ఉంది. గత ఏడాది సెప్టెంబరు వరకూ 24.7శాతం ఉన్న వృద్ధితోపోలిస్తే చాలావరకూ క్షీణించిందనే చెప్పాలి. ఇక మోటారుసైకిళ్లపరంగాచస్తే ప్రతికూలవృద్ధితో ఉంది. అతితక్కువస్థాయి అమ్మకాల వృద్ధి ఉంది. పెద్దనోట్లరద్దు తర్వాత కూడా ఈ అమ్మకాలు 5.1 శాతం మాత్రమే ఉన్నట్లు అంచనా. పట్ట ణీకరణ పెరగడం, మధ్యతరగతి ప్రజ ల్లో ఆదాయ వృద్ధి ఇందుకు కీలకం అవు తుంది. మధ్యకాలికంగాచూస్తే చిన్న పట్ట ణాలకు సైతం ఫైనాన్స్‌సంస్థలు వ్యాపి స్తుండటంతో వాహనాల కొనుగోలుకు సులువయిందని ఇక్రా అంచనా వేసింది. విదేశీ మార్కెట్లపరంగా ఆటో మొబైల్‌ రంగానికి మంచి మార్కెట్‌ ఉంది. ఆఫ్రికా, దక్షిణాసియా, లాటిన్‌ అమెరికాల్లో మంచి మార్కెట్‌ ఉన్నట్లు అంచనా. వార్షిక వృద్ధి గా 8-10శాతంగా ఉంటుందని, వచ్చే మూడేళ్లపాటు ఈ వృద్ధి కొనసాగుతుందని అంచనా. వచ్చే రెండో అర్ధసంవత్సరం మార్కెట్లలో ఈ రంగానికి కీలకంగా ఉం టుందని, రికవరీ సాధ్యం అవుతుందని ఇక్రా తన నివేదికలో స్పష్టం చేసింది.